الأيل الاحمر هو واحد من أضخم انواع الأيائل وبيعيش فى معظم دول أوروبا وجبال القوقاز و اسيا الصغرى وبعض اجزاء اسيا الغربية والوسطى وكمان فى جبال أطلس فى المغرب وتونس والجزائر فيكون دا النوع الوحيد من الأيائل اللى موجود بشكل طبيعي فى افريقيا. و الأيائل الحمراء دخلوها لاماكن كتير زي نيوزيلندا والأرجنتين، علشان هيا بتوفر مصدر مهم للحم فى بلدان تانية. الأيائل الحمراء هى حيوانات مجترّة بتتميز بنفس المظاهر الي بيُعرَف بيها اى حيوان مجترّ، زي الحوافر المشقوقة والمعدة المتكونة من اربع حجرات. كانو بيعتقدوا زمان أن الأيل الاحمر والألكة (من أميركا الشمالية وآسيا الشرقية) هما نفس النوع لكن دلوقتي أظهرت دراسة الحمض النووي ان كل واحد منهم نوع مختلف عن التاني، ويعتقد العلماء أن كل الأيائل الحمراء تتحدر من نفس السلف الي كان بيعيش فى اسيا الوسطى وبيشبه أيل السيكا. وعلى الرغم من انه بيكون نادرا فى بعض الناطق احيانا الا أن جهود المحافظة عليه بالاضافة لاعادة ادخاله دايما فى المناطق اللى بيكون اعداده قليلة فيها (فى بريطانيا بشكل خاص) ودا أدى الى كتر عدد جمهراته واستقرارها، لكن فى بعض المناطق التانية زي شمال افريقيا بتستمر اعداد الايائل بالتناقص علي مر الزمن.